Axim

Axim er en kystby i regionen Western i Ghana. Den ligger 63 kilometer vest for byen ekondi-Takoradi, sør for kystveien til Elfenbenskysten.

Byen hadde  innbyggere ved folketellingen i 2000. I 2013 ble befolkningen estimert til .

portugisiske sjøfarer kom til stedet på begynnelsen av 1500-tallet. De bygde i 1515 et iøynefallende fort, Forte de Santo António, som er bevart og åpent for publikum. Fortet ble i 1642 overtatt av nederlendere, som kontrollerte området til 1872, da det ble overført til Storbritannia. Fortet var viktig for beskyttelse av gull- og elfenbenshandelen og ble senere et av flere sentra for den transatlantiske slavehandelen. Fortet er i dag eid av den ghanesiske staten.

Utenfor kysten ligger flere øyer, hvorav en har et fyrtårn. Det er også to store herregårder fra den britiske perioden, bygget for velstående tømmereksportører.

Økonomien er hovedsakelig basert på byens fiskeflåte, men det finnes også noe turisme og hoteller langs strendene, foruten kokosnøtt- og gummiplantasjer. I august hvert år holdes Kundumfestivalen, som sammenfaller med den beste fisketiden. Mange tilreisende, også fra nabolandene, kommer da for å delta i festen, for å fiske og for å drive handel. 

Kulturelt tilhører Axim nzema, en gren av akan-kulturen. De vanligste språkene er nzema, fante og engelsk. Kristendommen er den dominerende religion, fordelt på Den anglikanske kirke, Den katolske kirke, Den presbyterianske kirke, Pinsekirken og mindre sekter. Det finnes også en moské i byen.

 Referanser 

Kategori:Byer i Ghana